Ресейде Ислам Каримов ескерткішін орнатуға қарсы қол жинап жатыр
"Ресейде Ислам Каримов ескерткішін орнатуға қарсы қол жинап жатыр" | "https://abai.kz/post/61604"
TITLE: Ресейде Ислам Каримов ескерткішін орнатуға қарсы қол жинап жатыр
URL: https://abai.kz/post/61604
META: "Ресейде Ислам Каримов ескерткішін орнатуға қарсы қол жинап жатыр" | "https://abai.kz/post/61604"
DATE: 09.11.2017
AUTHOR(s): Abai.kz
TOTAL WORDS: 127
TEXT: Change.org сайтында "Мәскеуде Өзбекстанның тұңғыш президенті Ислам Каримов ескерткішін орнатуға қарсылық" деген тақырыпта петиция пайда болды. Шараның бастамашысы - ЛДПР партияның мүшесі Георгий Городецкий. Ол Ресей астанасында "русофоб және диктатор" Ислам Каримовке мүсін орнатылмайды деп мәлімдеді. Мұнан бөлек, ол Ресей «орыс тілінде оқи да, жаза да алмайтын мәдениетсіз өзбектерге» визалық режим енгізу керек деп есептейді. Петицияға қазірге дейін 6 мың адам қол қойған. 2016 жылдың 1 қарашасында Мәскеу мэрі Сергей Собянин Өзбекстан елшілігінің алдына 2019 жылдың 31 желтоқсанына дейін Ислам Каримов ескерткішін орнату жөнінде бұйрық шығарған. Өзбекстан тарапы мүсінді салуға 35 млн рубль бөледі. Ал Мәскеу бюджетінен гүлзарды безендіруге ақша бөлінбек. Ресейде 2 миллионға жуық өзбек диаспорасы тұрады. Ресми мәлімет бойынша, бүгінгі күні онда 1 млн 700 өзбек еңбек мигранты бар. Олардың 200 мыңы тұрақты тұрады. Abai.kz
